જામનગરનું દેશભરનું જાણીતું અનોખું સ્‍થાન છે માણેકબાઈ મુક્તિધામ – શહેરનું સ્‍મશાન. સ્‍મશાન પણ કેવું સુંદર અને શાંત તેમજ સાત્વિક ભાવ જગાડે તેવું હોઈ શકે તેનો ઉત્તમ નમૂનો પૂરો પાડે છે. આ સ્‍મશાનભૂમિમાં બગીચો છે, પુસ્‍તકાલયો છે ને બગીચામાં ઐતિહાસિક મહાપુરુષો-સંતો-દેવ-દેવીઓ વગેરેની લગભગ સો જેટલી પ્રતિમાઓ છે. સ્‍તંભો પર ઉપદેશો-સ્‍તોત્રો તથા ભજનો કોતરેલાં છે. વિશ્રામની સવલત છે. સ્‍મશાન તરીકે મુક્તિધામ અનોખું અને અનન્‍ય છે. મૃત્‍યુની ભયાનકતા અહીં ઓસરે છે ને તેનું સાત્વિક મંગલ સ્‍વરૂપ જ અહીં પ્રગટ થાય છે.